CELEX: C2006/143/72
Language: el
Date: 2006-06-17 00:00:00
Title: Υπόθεση F-40/06: Προσφυγή-αγωγή της  8ης Απριλίου 2006  — Luigi Marcuccio κατά Επιτροπής

17.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/37
            
         Προσφυγή-αγωγή της 8ης Απριλίου 2006 — Luigi Marcuccio κατά Επιτροπής
   (Υπόθεση F-40/06)
   (2006/C 143/72)
   Γλώσσα διαδικασίας: η ιταλική
   Διάδικοι
   
      Προσφεύγων-έναγων [στο εξής: προσφεύγων]: Luigi Marcuccio (Tricase, Iταλία) [εκπρόσωπος: V. Messa, δικηγόρος]
   
      Καθής-εναγομένη [στο εξής: καθής]: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση με την οποία απορρίφθηκε σιωπηρώς η από 1ης Μαΐου 2005 αίτηση την οποία υπέβαλε στην Αρμόδια για τους Διορισμούς Αρχή (ΑΔΑ) προκειμένου να του αποσταλεί ακριβές αντίγραφο της φορτωτικής που εκδόθηκε για τη μεταφορά των προσωπικών του ειδών από την Αγκόλα στην Ιταλία·
            
         
               —
            
            
               να υποχρεώσει την καθής να του καταβάλει, προς αποκατάσταση της ζημίας που υπέστη από την προσβαλλόμενη πράξη, το ποσό των 10 000 ευρώ ή το ποσό που το Δικαστήριο Δημόσιας Διοίκησης θα του επιδικάσει, κατά την κρίση του, ως αποζημίωση·
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Ο προσφεύγων, πρώην μόνιμος υπάλληλος της Επιτροπής, ο οποίος συνταξιοδοτήθηκε στις 30 Μαΐου 2005, ζήτησε από το εν λόγω κοινοτικό όργανο να του αποστείλει τη φορτωτική που εκδόθηκε για τη μεταφορά των προσωπικών του ειδών από την οικία της διαμονής του στην Αγκόλα, όπου είχε τοποθετηθεί ως οικονομικός σύμβουλος της αντιπροσωπίας της Επιτροπής.
   Τον Μάιο του 2003 η καθής έδωσε εντολή για εκκένωση της υπηρεσιακής κατοικίας που είχε παραχωρηθεί στον προσφεύγοντα, ο οποίος ισχυρίζεται ότι κατά τη μεταφορά φορτώθηκε μόνον ένα μέρος των προσωπικών ειδών του. Με σημείωμα της 16ης Μαΐου 2005, η καθής ενημέρωσε τον προσφεύγοντα ότι τα προσωπικά είδη και το αυτοκίνητό του είχαν αποσταλεί στην Ιταλία και τον κάλεσε να έλθει σε επαφή με τη μεταφορική εταιρία προκειμένου να κανονιστεί η παράδοση.
   Με έγγραφο της 1ης Μαρτίου 2005, ο προσφεύγων ζήτησε, μεταξύ άλλων, λεπτομερή κατάλογο των αντικειμένων που επρόκειτο να του παραδοθούν, καθώς και αντίγραφο της φορτωτικής. Όπως ισχυρίζεται ο προσφεύγων, δεν έλαβε απάντηση στην αίτηση αυτή ούτε στην ένσταση που υπέβαλε στις 2 Σεπτεμβρίου 2005.
   Mε το δικόγραφο της προσφυγής του ο προσφεύγων υποστηρίζει ότι η απόφαση περί σιωπηρής απορρίψεως της ενστάσεώς του είναι παράνομη λόγω παντελούς ελλείψεως αιτιολογίας, παραβάσεως, εκ μέρους της Επιτροπής, του καθήκοντος αρωγής, του καθήκοντος διαφάνειας, του καθήκοντος χρηστής διοικήσεως καθώς και λόγω παραβιάσεως της αρχής neminem laedere.